OBČINSKA CELOSTNA PROMETNA STRATEGIJA OBČINE PESNICA

Občinska celostna prometna strategija (OCPS) občine Pesnica obravnava specifične izzive lokalnega prometa in potrebe različnih deležnikov ter javnosti.

**Opis projekta**

OCPS je ključni strateški dokument, ki določa smernice za razvoj prometa in celostno upravljanje prometnega sistema v naši občini.

**Namen in cilji**

Namen OCPS je sprememba potovalnih navad v občini in izboljšanje pogojev za hojo, kolesarjenje, javni prevoz ter drugih alternativnih oblik mobilnosti zaradi zmanjšanja osebnega motornega prometa.

Cilj OCPS je oblikovanje in implementacija ukrepov za celostno upravljanje prometa, z namenom zagotovitve učinkovite in enakopravne dostopnosti za vse, v izboljšanju pogojev za bivanje, večje prometne varnosti in v izboljšanju same podobe občine.

**Postopek izdelave**

OCPS je izdelan v skladu z Nacionalnimi smernicami za pripravo Občinske celostne prometne strategije, ki jih je izdalo Ministrstvo za okolje, podnebje in energijo. V procesu izdelave je bil izveden širok nabor aktivnosti, razdeljenih v sedem sklopov. Končni rezultat predstavlja Občinska celostna prometna strategija občine Pesnica, ki jo je Občinski svet sprejel na svoji 19. redni seji, dne 23.07.2025.

**Sodelovanje javnosti**

Ključnega pomena za dosego ciljev je sodelovanje in mnenje širše javnosti, saj želimo, da strategija odraža želje in potrebe vseh občanov. V procesu priprave so bili organizirani številni javni dogodki, delavnice, javne razprave, ankete in intervjuji, kjer so lahko občani izrazili svoje mnenje, želje in ideje za prihodnost prometa v občini. Zavedamo se, da so različne skupine v naši skupnosti lahko izpostavljene različnim izzivom in potrebam v prometnem okolju. Zato je poseben poudarek namenjen zagotoviti specifičnim potrebam vseh skupin, katerih mnenja in priporočila so ustrezno upoštevana v strategiji.

**Način financiranja**

Občina Pesnicaje za izdelavo OCPS pridobila sofinancerska sredstva na razpisu Ministrstva za okolje, podnebje in energijo za izdelavo Občinske celostne prometne strategije (OCPS) in dobila odobreno sofinanciranje izdelave OCPS, v okviru Programa evropske kohezijske politike v obdobju 2021-2027, prednostne naloge 5 »Trajnostna (čez)regionalna mobilnost in povezljivost«, specifičnega cilja RSO 3.2 »Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do vseevropskega prometnega omrežja (TEN-T) in čezmejno mobilnostjo«.

Priloga: publikacija OCPS

